CELEX: C2007/199/12
Language: mt
Date: 2007-08-25 00:00:00
Title: Kawża C-363/05: Sentenza tal-Qorti tal-Ġustizzja (It-Tielet Awla) tat- 28 ta' Ġunju 2007 (talba għal deċiżjoni preliminari tal-VAT and Duties Tribunal, Londra — ir-Renju Unit) — JP Morgan Fleming Claverhouse Investment Trust plc, The Association of Investment Trust Companies vs The Commissioners of Her Majesty's Revenue & Customs ( Is-Sitt Direttiva VAT — Artikolu 13, B(d)(6) — Eżenzjoni — Fondi speċjali ta' investiment — Kunċett — Definizzjoni mill-Istati Membri — Setgħa dikrezzjonali — Limiti — Fondi b'kapital fiss )

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/8
            
         Sentenza tal-Qorti tal-Ġustizzja (It-Tielet Awla) tat-28 ta' Ġunju 2007 (talba għal deċiżjoni preliminari tal-VAT and Duties Tribunal, Londra — ir-Renju Unit) — JP Morgan Fleming Claverhouse Investment Trust plc, The Association of Investment Trust Companies vs The Commissioners of Her Majesty's Revenue & Customs
   (Kawża C-363/05) (1)
   
   (“Is-Sitt Direttiva VAT - Artikolu 13, B(d)(6) - Eżenzjoni - Fondi speċjali ta' investiment - Kunċett - Definizzjoni mill-Istati Membri - Setgħa dikrezzjonali - Limiti - Fondi b'kapital fiss’)
   (2007/C 199/12)
   Lingwa tal-kawża: l-Ingliż
   Qorti tar-rinviju
   VAT and Duties Tribunal, Londra
   Partijiet fil-kawża prinċipali
   
      Rikorrent: JP Morgan Fleming Claverhouse Investment Trust plc, The Association of Investment Trust Comapnies
   
      Konvenut: The Commissioners of Her Majesty's Revenue & Customs
   Suġġett
   Talba għal deċiżjoni preliminari — VAT and Duties Tribunal, London — Interpretazzjoni ta' l-Artikolu 13B(d)(6) tad-Direttiva 77/388/KEE: is-Sitt Direttiva tal-Kunsill tas-17 ta' Mejju 1997, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145, p.1) — Il-portata ta' l-eżenzjoni ta' l-immaniġġjar ta' fondi speċjali ta' investiment — Inklużjoni ta' fondi ta' investiment ta' tip “magħluqa” bħall-kumpanniji ta' investiment li mhumiex suġġetti għall-obbligu li jixtru lura ishma mingħand l-azzjonisti tagħhom (investment trust companies)?
   Dispożittiv
   
               1)
            
            
               L-Artikolu 13B(d)(6) tas-Sitt Direttiva tal-Kunsill 77/388/KEE tas-17 ta' Mejju, 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima għandu jiġi interpretat fis-sens li l-kunċett ta' “fondi speċjali ta' investiment” f'din id-dispożizzjoni huwa ta' natura li jinkludi l-fondi b'kapital fiss bħalma huma l-Kumpanniji ta' Trust ta' l-Investiment (Investment Trust Companies).
            
         
               2)
            
            
               L-Artikolu 13B(d)(6) tas-Sitt Direttiva għandu jiġi interpretat fis-sens illi huwa jagħti lill-Istati Membri setgħa diskrezzjonali sabiex jiddefinixxu l-fondi fit-territorju tagħhom li jaqgħu taħt il-kunċett ta' “fondi speċjali ta' investiment” għall-iskop ta' l-eżenzjoni prevista minn din id-dispożizzjoni. Madankollu fl-eżerċizzju ta' din is-setgħa, l-Istati Membri għandhom iħarsu l-għan imħadden minn din id-dispożizzjoni, illi huwa li jiffaċilita l-investiment ta' titoli għall-investituri permezz ta' impriżi ta' investiment filwaqt li jiggarantixxu l-prinċipju ta' newtralità fiskali mil-lat tal-ġbir tal-VAT fuq l-immaniġġjar ta' fondi speċjali ta' investiment illi qegħdin f'kompetizzjoni ma' fondi speċjali ta' investiment oħra, bħall-fondi li jaqgħu fil-kamp ta' applikazzjoni tad-Direttiva tal-Kunsill 85/611/KEE ta' l-20 ta' Diċembru 1985, dwar il-koordinazzjoni ta' liġijiet, regolamenti u dispożizzjonijiet amministrattivi li jirrelataw għal impriżi ta' investiment kollettiv f'titoli trasferibbli (UCITS) emendata mid-Direttiva 2005/1/KE tal-Parlament Ewropew u tal-Kunsill, tad-9 ta' Marzu 2005.
            
         
               3)
            
            
               L-Artikolu 13B(d)(6) tas-Sitt Direttiva għandu effett dirett, fis-sens illi dan jista' jiġi invokat minn persuna taxxabbli quddiem qorti nazzjonali sabiex topponi l-applikazzjoni ta' leġiżlazzjoni nazzjonali tkun inkompatibbli ma' din id-dispożizzjoni.
            
         
      (1)  ĠU C 271, 29.10.2005.